ai4bharat/Pralekha huggingface dataset:
نوجوانوں کے امور اور کھیل کود کی وزارت
فٹ انڈیا موومنٹ
نئی دہلی 06 فروری :نوجوانواں کے اموراورکھیلوں کے وزیرمملکت جناب کرن رجیجونے آج لوک سبھا میں ایک تحریری جواب میں بتایاکہ فٹ انڈیا موومنٹ کے لئےحکومت ایک عمل انگیزکا رول اداکررہی ہے تاکہ فٹ انڈیا عوامی تحریک بن سکے ۔ انھوں نے کہاکہ فٹ انڈیا عوام پرمرکوز تحریک ہے جس کو شہریوں کی شرکت کے ساتھ رضاکارانہ بنیاد پر چلاجاتاہے ۔ فٹ انڈیا موومنٹ کا اہم مقصد فٹنس کے بارے میں ہندوستان کے تمام شہریوں میں بیداری پیداکرنا اورکھیلو،یوگ آسن، چہل قدمی ، سائیکلنگ ڈانسنگ اوردیگرجسمانی سرگرمی کے روزانہ کی زندگی میں اس کی اہمیت کے بارے میں بھی تمام شہریوں میں بیداری پیداکرنا ہے ۔
انھوں نے کہاکہ حکومت کا دیہی اور ملک کے اندرکھیلے جانے والے کھیلوں کو فروغ دینے پرزورہے اوران کھیلوں نے لیڈرشپ کو حوصلہ دیاہے ۔ملک میں روایتی دیہی اور دیسی نوعیت کے کھیل کو فروغ دینے کے لئے حکومت کی طرف سے حسب ذیل اقدامات کئے گئے ہیں ۔
1۔کھیلو انڈیا اسکیم کے تحت دیہی اور دیسی /قبائلی کھیلوں کے فروغ کے تحت ملاکھمب ، کلاری پایاتو، گٹکا اور تھینگ تا کو فروغ دیاجارہاہے ۔
2۔کوچیز کی تربیت اوربنیادی ڈھانچے کی ترقی، کھیل کے سازوسامان کو حاصل کرنے میں تعاون دینا کوچوں کی تقرری اوراسکالرشپ وغیرہ کے لئے سال 20-2019کے لئے 10.85کروڑروپے کی کل رقم منظورکی گئی ۔
3۔دیسی نوعیت کے کھیلوں میں 335 تمغے جیتنے والے یا تمغے حاصل کرنے والے کھلاڑیوں میں سے 247سفارش کردہ ایتھلیٹس دس دس ہزارروپے ماہانہ اسکالرشپ حاصل کررہے ہیں ۔یعنی ایک ایتھلیٹ کو ماہانہ 10000روپے اسکالرشپ کے طورپردیئے جارہے ہیں ۔
4۔گوہاٹی میں منعقد ہوئے کھیلوانڈیا یوتھ گیمس 2020میں کھوکھو اور کبڈی جیسے کھیل کو بھی شامل کیاگیاہے ۔ بھوبنیشورمیں منعقد ہوئے کھیلوانڈیا یونیورسٹی گیمس کے پہلے ایڈیشن میں کبڈی کو شامل کیاگیاہے جو 22فروری سے یکم مارچ ،2020تک منعقد ہوئے تھے ۔
بجلی کی وزارت
وزیر اعظم جناب نریندر مودی نے بجلی کی وزارت کے تحت سرکاری زمرے کے 600 میگاواٹ کے منی رتن کامینگ ہائیڈرو پاوراسٹیشن کو قوم کے نام وقف کیا جس کا نفاذ شمال مشرقی الیکٹرک پاور کارپوریشن  لمیٹڈ کے ذریعہ عمل میں آیا ہے
|
|
- اروناچل پردیش میں 600 میگاواٹ کامینگ ہائیڈرو پاور اسٹیشن حکومت کے قومی سطح پر حکومتِ ہند کی جانب سے طے شدہ شراکت  کو پورا کرنے کی طرف ایک بڑا قدم ہوگا۔
- یہ منصوبہ 2030 تک 30000 میگاواٹ کے متوقع پن بجلی کے اضافے کا حصہ بنے گا۔
- یہ پروجیکٹ 8200 کروڑ روپے کی مالیت کا ہے جو اروناچل پردیش کے مغربی کامینگ ضلع میں تقریباً 80 کلومیٹر سے زیادہ تک پھیلا ہوا ہے۔
- یہ اروناچل پردیش کو اضافی بجلی کی حامل ریاست بنا دے گا جس میں گرڈ کے استحکام اور گرڈ میں شمسی اور ہوا کے توانائی کے ذرائع کے انضمام اور توازن کے لحاظ سے نیشنل گرڈ کو بہت زیادہ فوائد حاصل ہوں گے۔
وزیر اعظم جناب نریندر مودی نے آج 600 میگاواٹ کے کامینگ ہائیڈرو پاور اسٹیشن کو قوم کے نام وقف کیا، یہ سب سے بڑا ہائیڈرو پاور پراجیکٹ ہے جو نیپکو لمیٹڈ کے ذریعے نافذ کیا گیا ہے جو وزارت بجلی کے تحت سرکاری زمرے کا ایک منی رتن برقی ادارہ ہے۔
’’کامینگ ڈیم اور ہائیڈرو پاور اسٹیشن واقع اروناچل پردیش کے فضائی شاٹس ‘‘
بجلی اور این آر ای کے مرکزی وزیر جناب آر کے وزیر اعظم کی دور اندیش قیادت میں سنگھ نے اس منصوبے کی باقاعدگی سے نگرانی کی ہے تاکہ یہ یقینی بنایا جا سکے کہ مختلف چیلنجوں کے باوجود کامینگ ہائیڈرو پراجیکٹ کو شروع کیا گیا ہے اور صاف توانائی پیدا کرنے اور اروناچل پردیش میں خوشحالی لانے کے لیے قوم کے لیے وقف ہے۔ وزیر نے توانائی کی منتقلی اور گرڈ کے استحکام کے لئے نئی اور قابلِ تجدید توانائی اور ہائیڈرو پاور کی ترقی کو اعلیٰ ترجیح دی ہے۔
شمال مشرق میں چھٹے ہائیڈرو پاور پلانٹ کا آغاز یعنی اروناچل پردیش میں 600 میگاواٹ کامنگ ہائیڈرو پاور اسٹیشن پیرس معاہدے 2015 کے تحت حکومت ہند کے قومی سطح پر طے شدہ شراکت  کو پورا کرنے کی طرف ایک بڑا قدم ہوگا۔یہ منصوبہ 2030 تک 30000 میگاواٹ کے متوقع پن بجلی کے اضافے کا حصہ بنے گا۔
یہ پروجیکٹ اروناچل پردیش کے مغربی کامینگ ضلع میں تقریباً 8200 کروڑ روپے کی لاگت سے 80 کلومیٹر سے زیادہ دور تک پھیلا ہوا ہے۔
پروجیکٹ میں دو ڈیم اور ایک پاور ہاؤس ہے جس میں 150 میگاواٹ کی 4 یونٹیں ہیں جو 3353 ملین یونٹ بجلی پیدا کر سکتی ہیں۔ اس پروجیکٹ سے سالانہ 3353 ملین یونٹس کی پیداوار اروناچل پردیش کو اضافی بجلی کی حامل ریاست بنا دے گی جس میں گرڈ کے استحکام اور گرڈ میں شمسی اور ہوا سے توانائی کے ذرائع کے انضمام اور توازن کے لحاظ سے نیشنل گرڈ کو بہت زیادہ فوائد حاصل ہوں گے۔
دنیا بھر میں بنیادی ڈھانچے کے زیادہ تر پروجیکٹس جہاں عالمی وبا کووڈ-19 سے بری طرح متاثر ہوئے یہ میگا پروجیکٹ نیپکو لمیٹڈ  نے تمام تر مشکلات کے باوجودجون 2020 تا فروری2021 بتدریج کامیابی کے ساتھ شروع کیا۔
قانون اور انصاف کے مرکزی وزیر جناب کرن رجیجو، اروناچل پردیش کے گورنر بریگیڈیئر۔  بی ڈی مشرا ، اروناچل پردیش کے وزیر اعلیٰ جناب پیما کھانڈو، اروناچل پردیش کے نائب وزیر اعلیٰ جناب چونا مین اور رکن پارلیمنٹ جناب نبم ریبیا نے تقریب میں شرکت کی۔
نیپکو لمیٹڈ حکومت ہند کے وزارت بجلی کے تحت بجلی پیدا کرنے والے منی رتن سرکردہ اداروں میں سے ایک ہے جس کی مجموعی آپریشنل صلاحیت 2057 میگاواٹ ہے جس میں ہائیڈرو، قدرتی گیس پر مبنی/تھرمل پاور سٹیشنوں کے ساتھ ساتھ شمسی بھی شامل ہے اور اس نے شمال مشرقی خطے میں بجلی کی صورتحال میں بہتری میں نمایاں کردار ادا کیا ہے۔ کمپنی اب شمسی اور کثیر مقصدی منصوبوں کے لئے جموں و کشمیر میں قدم رکھنے جا رہی ہے۔
’’کامینگ ڈیم اور ہائیڈرو پاور اسٹیشن، اروناچل پردیش کے فضائی شاٹس‘‘
ارضیاتی سائنس کی وزارت
ودربھ کے شمال مشرقی حصے اور قریبی مدھیہ پردیش میں ہوا کے کم دباؤ والا علاقہ 
اس کے مشرق – شمال مشرق کی جانب بڑھتے ہوئے آج شام کمزور پڑکر کم دباؤ والے علاقے میں تبدیل ہوجانے کا امکان
نئی دہلی، 4/مئی 2020 ۔ ہندوستان کے محکمہ موسمیات کے قومی موسم پیش گوئی مرکز / علاقائی مخصوص موسمیاتی مرکز / گردابی طوفان انتباہی ڈویژن کے مطابق:
ودربھ کے مغربی حصے  میں گزشتہ 6 گھنٹوں کے دوران بنا سپریشن تقریباً 27 کلومیٹر فی گھنٹے کی رفتار کے ساتھ شمال – مشرق کی جانب بڑھتے ہوئے ہندوستانی وقت کے مطابق صبح 0830 بجے ودربھ کے مغربی حصوں اور قریبی مدھیہ پردیش میں 21.2 ڈگری شمالی عرض البلد اور 76.9 ڈگری مشرقی طول البلد کے قریب آکولہ  سے تقریباً 60 کلومیٹر شمال – مغرب میں، ناگپور  سے 220 کلومیٹر مغرب- شمال مغرب میں اور بھوپال  سے 230 کلومیٹر جنوب – جنوب مشرق میں واقع تھا۔
اس سے قبل شمال مشرق کی جانب بڑھتے ہوئے اس کے آج شام تک کمزور پڑکر کم دباؤ والے خطے میں تبدیل ہوجانے کا پورا امکان ہے۔
اس کے اثر سے آج صبح 0830 بجے تک گزشتہ 24 گھنٹوں میں ناسک میں 14.4، لانجا میں 13.1، داپولی میں 12.5، ایگت پوری اور بھساول میں 10.6، چپلون میں 10.2، ہرنائی، راجاپور اور بگلان میں 8.7، گوہاگر میں 7.7، سکری میں 7.2، جواہر، مالیگاؤں اور ڈنڈوری میں 7.0، سرگانا میں 6.5، شیرپور میں 6.3، جامنر میں 6.2، رتنا گری اور ییولا میں 5.3، کلابہ میں 5.0 سینٹی میٹر بارش ہوئی۔
انتباہ:
- بارش
مشرقی مدھیہ پردیش اور چھتیس گڑھ میں الگ الگ مقامات پر بھاری سے بہت بھاری بارش کے ساتھ زیادہ تر مقامات پر ہلکی سے اوسط بارش ہوسکتی ہے۔ آئندہ 24 گھنٹوں کے دوران ودربھ اور مغربی مدھیہ پردیش میں الگ الگ مقامات پر بھاری بارش کے ساتھ زیادہ تر مقامات پر ہلکی سے اوسط بارش ہوسکتی ہے۔
- ہوا سے متعلق انتباہ
مدھیہ پردیش سے متصل ودربھ کے مغربی اضلاع میں طوفانی ہوائیں 35-45 کلومیٹر فی گھنٹے کی رفتار سے چل رہی ہیں، جن کی زیادہ سے زیادہ رفتار 55 کلومیٹر فی گھنٹے تک بھی پہنچ رہی ہے۔ آئندہ 12 گھنٹوں کے دوران ہوا کی رفتار کے دھیرے دھیرے کمزور پڑجانے کا امکان ہے۔
براہ کرم تازہ ترین معلومات کے لئے www.rsmcnewdelhi.imd.gov.in اور www.mausam.imd.gov.inپر دیکھیں۔
وزارت دفاع
دو پِناکا میزائیلوں کی سالوو موڈ میں کامیاب آزمائشی پرواز
نئی دہلی،20؍پِناکا میزائل سسٹم کی آزمائشی پروازوں کے سلسلے میں دفاعی تحقیق و ترقی کی تنظیم نے دو کامیاب آزمائشی پروازیں کی ہیں۔ اس کی پہلی آزمائش 19 دسمبر 2019ء کو کی گئی تھی،جس میں ایک میزائل کو 75 کلو میٹر کی رینج میں داغا گیا تھا۔ دوسری آزمائشی پرواز آج دوپہر گیارہ بجے اُڈیشہ کے ساحل پر چاندی پور کی انٹریگیٹڈ ٹیسٹ رینج سے کی گئی۔
آج کی آزمائشی پرواز کے مشن کا مقصد کم دوری پر اس کی کارکردگی کا جائزہ لینا تھا۔60 سیکنڈ کے وقفے سے دو پِناکا میزائلوں کو سالوو موڈو میں چھوڑا گیا۔ دونوں میزائلوں کو 20 کلو میٹر کے فاصلے پر واقع ایک نشانے پر چلاگیا اور اس نے پوری مہارت سے اپنا کام انجام دیا۔
محکمہ دفاع کے سیکریٹری اور ڈی آر ڈی او کے چیئرمین ڈاکٹر جی ستیش ریڈی نے میزائل کی کامیاب آزمائشوں پر ڈی آر ڈی او کی پوری برادری کو مبارکباد دی ہے۔
وزیراعظم کا دفتر
وزیر اعظم کا ردر پور ، اترا کھنڈ کا دورہ وزیر اعظم مربوط کو آپریٹیو ڈیولپمنٹ پروجیکٹ لانچ کریں گے
(نئی دلّی ، 14 فروری ؍وزیر اعظم جناب نریندر مودی 14 فروری ، 2019 کو ردر پور ، اترا کھنڈ کا دورہ کر رہے ہیں ۔ اپنے دورے کے دوران وہ ریاستی مربوط کو آپریٹیو ڈیولپمنٹ پروجیکٹ لانچ کریں گے اور دین دیال اپادھیائے بہبود اسکیم کے تحت منتخبہ استفادہ کنندگان کو قرض کے چیک تقسیم کریں گے ۔
مربوط کو آپریٹیو ڈیولپمنٹ پروجیکٹ کا مقصد اترا کھنڈ کی دیہی اقتصادیات کو کو آپریٹیو ، فارم اور متعلقہ شعبوں کی بہتری کے ذریعہ فروغ دینا ہے ۔ اس سے اترا کھنڈ کے پہاڑی علاقوں کے زراعت اور اس سے متعلقہ سرگرمیوں میں ملوث لوگوں کی لاچاری پر مبنی نقل مکانی کی نگرانی کرنے میں مدد ملے گی ۔ وزیر اعظم اترا کھنڈ کے وزیر اعلیٰ کو ریاستی حکومت کے لئے مذکورہ پروجیکٹ کے تحت نیشنل کو آپریٹیو ڈیولپمنٹ کو آپریشن کی منتقلی کے لئے 100 کروڑ روپئے کا ایک چیک بھی پیش کریں گے ۔
وزیر اعظم دین دیال اپادھیائے کسان بہبودی اسکیم کے تحت منتخبہ استفادہ کنندگان کو قرض کے چیک بھی تقسیم کریں گے۔ اترا کھنڈ حکومت کی اس اسکیم کے تحت کسانوں کو ایک لاکھ روپئے تک کے دوفیصد کی نتہائی کم شرح سود پر کثیر مقصدی قرض فراہم کرائے جائیں گے یہ اسکیم 2022 تک کسانوں کی آمدنی کو دو گنا کرنے کے نشانے کی جانب ایک انتہائی اہم قدم ہے ۔
وزیر اعظم نے اس سے قبل 7 نو مبر ، 2018 کو بھارتی فوج اور آئی ٹی بی پی کے ساتھ دیوالی منانے کے لئے ہرسل ، اترا کھنڈ کا دورہ کیا تھا اور انہوں نے 7 اکتوبر ، 2018 کو دہرہ دون میں ’ ڈیسٹی نیشن اترا کھنڈ : انویسٹرس سمٹ 2018 سے خطاب کیا تھا ۔
۔ ۔ ۔ ۔ ۔ ۔
U . 979
وزیراعظم کا دفتر
وزیراعظم نے اوڈیشہ کے سالِ نو اور ماہا بشوبا پنا سنکرانتی کے موقع پر اوڈیشہ کے عوام کو مبارکباد پیش کی
نئی دہلی، 14 اپریل 2021، وزیراعظم جناب نریندر مودی نے اوڈیشہ کے سالِ نو اور ماہا بشوبا پنا سنکرانتی کے موقع پر اوڈیشہ کے عوام کو مبارکباد پیش کی۔
ایک ٹوئٹ میں جناب مودی نے سبھی کو اُڈیہ سالِ نو کی مبارکباد پیش کی اور لکھا کہ ’’اڈیہ سال نو اور ماہا بشوبا پنا سنکرانتی کے موقع پر اڈیشہ کے عوام کو میں دلی مبارکباد پیش کرتا ہوں۔میری پرارتھنا ہےکہ آنے والے سال میں آپ کی تمام خواہشات پوری ہوں۔ سبھی کو صحت اور خوشی ملے‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-3694
(
وزارت دفاع
یوم جمہوریہ تقریب 2023: قومی راجدھانی میں مسلح افواج کی موسیقی پر مبنی اولین پیشکش اور قبائلی رقص تقریب کے لیے 1200 سے زائد فنکارحصہ لیں گے
یوم جمہوریہ تقریب 2023 کے حصہ کے طور پر اور نیتا جی سبھاش چندر بوس کا 126واں یوم پیدائش  منانے کے لیے 23 سے 24 جنوری 2023 کو نئی دہلی کے جواہر لال نہرو اسٹیڈیم میں ’آدی – شوریہ: پَرو پراکرم کا‘ کے بینر کے تحت مسلح افواج کی موسیقی پر مبنی پیشکش اور قبائلی رقص پروگرام کا انعقاد کیا جا رہا ہے۔ مسلح افواج کی موسیقی پر مبنی پیشکش اور قبائلی رقص کے موضوع پر منعقد کیے جانے والے اس پروگرام کا مقصد ملک کی جدوجہد آزادی میں نیتاجی سبھاش چندر بوس کے تعاون پر روشنی ڈالنا ہے۔
وزات دفاع اور قبائلی امور کی وزارت مشترکہ طور پر اس تقریب کا انعقاد کر رہی ہیں، جس میں بھارتی ساحلی محافظ دستہ معاون ایجنسی کے طورپر کردار ادا کررہا ہے۔
اس تقریب کے لیے شروعاتی مشق کے سیشن کا آغاز 10 جنوری کو ہوا تھا اور فوج کے ڈھول اور باجوں کی بازگشت نے ہمارے ملک کے منفرد ثقافتی رجحانات کی نمائندگی کرنے اور ’’ایک بھارت – شریشٹھ بھارت‘‘ کے جذبہ میں اضافہ کرنے کے مقصد سے روایتی رقص کے مظاہرے کے لیے اسٹیج تیار کی ہے۔
تقریباً 1200 سے زائد فنکار روزانہ ریہرسل کے ذریعہ اپنے فن کو مزید بہتر بنا رہے ہیں، جس میں ہر ایک گروپ اپنے انفرادی اور رنگین لباس، ہیڈ ڈریس، موسیقی کے آلات اور موسیقی کی دھن پر رقص کے ساتھ ہندوستانیت کے ایک جزو کو متحرک بنا رہے ہیں۔ اہم پروگرام کےد وران پیش کیے جانے والے روایتی رقس میں گور ماریا، گدی ناٹی، سدی دھمال، بیگا پردھونی، پرولیا، بگورومبا، گھساڑی، بالٹی، لمباڈی، پائیکا، راٹھوا، بودیگلی، سونگی مکھواتے، کرما، منگھو، کا شاد مستی، کمیکلی، پلے یار، چیراؤ اور ریکھم پاڑا شامل ہیں۔ ان پروگراموں اور گروپوں کے درمیان تال میل قبائلی امور کی وزارت کے ذریعہ قائم کیا جا رہا ہے۔
بھارتی فوج اس تقریب میں پیراموٹر گلائیڈنگ، ہاٹ ایئر بیلون، ہارس شو، کھکوری رقص، گتکا، ملکھمب، کلری پیٹّو، تھانگ ٹا، موٹر سائیکل ڈسپلے، ایئر وارئیر ڈرل، نیوی بینڈ اور مارشل آرٹ کے ذریعہ اپنی مہارت پیش کر رہی ہے۔
گرینڈ فینالے میں بالی ووڈ کے مشہور گلوکار جناب کیلاش کھیر اپنے فن کا مظاہرہ کریں گے۔ جواہر لال نہرو اسٹیڈیم میں اس شاندار پروگرام کو ملاحظہ کرنے کے خواہش مند افراد www.bookmyshow.com کے توسط سے اپنے مفت ٹکٹ بک کراسکتے ہیں۔
وزارت دفاع
وائس ایڈ مرل سندیپ نیتھانی- اے وی ایس ایم ، وی ایس ایم نے چیف آف میٹریل کا عہدہ سنبھالا
نئی دہلی، یکم جون2021: وائس ایڈ مرل سندیپ نیتھانی - اے وی ایس ایم ، وی اے ایس ایم نے یکم جون 2021 کو بھارتی بحریہ کے آلات وسازوسامان سے متعلق محکمے کے سربراہ یعنی چیف آف میٹریل کا عہدہ سنبھال لیا ہے۔
انہوں نے نیشنل ڈیفینس اکیڈمی ،کھڑک واسلا ،پُنے سے گریجویشن کیا ہے ۔ انہیں یکم جون 1985 کو بھارتی بحریہ کی بجلی سے متعلق شاخ میں کمیشن ملاتھا۔ایڈمرل سندیپ نے آئی آئی ٹی دلی سے راڈار اور مواصلاتی انجنئرنگ میں پوسٹ گریجویشن کیا ہے اور وہ ڈیفینس سروسز اسٹاف کالج  اور نیشنل ڈیفینس کالج  کے سابق ممتاز طالب علم ہیں۔
ایڈ مرل سندیپ ساڑھے تین دہائیوں پر محیط اپنے شاندار بحری کیریئر کے دوران مختلف چیلنجنگ عہدوں پر فرائض انجام دے چکے ہیں۔ انہوں نے طیارہ بردار ،بحری جہا ز’’وراٹ ‘‘ پر مختلف حیثیتوں سے خدمات انجام دی ہیں ۔ وہ ممبئی اور وشاکھا پٹنم میں بحریہ کے ڈوک یارڈس یعنی بحری جہازوں کی مرمت سے متعلق گودی اوربحریہ کے ہیڈ کوارٹر س کے اسٹاف ، عملے اور آلات وسازوسامان سے متعلق شاخوں میں اہم عہدوں پر فائز رہ چکے ہیں۔ ایڈمرل سندیپ نے بحریہ کے آئی این ایس ولسورا کے مقام پر بجلی کی تربیت سے متعلق ممتاز ادارے کی بھی سربراہی کی ہے
فلیگ عہدیداروں کی حیثیت سے ، ایڈ مرل سندیپ نیتھانی بحریہ کے ہیڈ کوارٹرس میں آلات ،سازوسامان کی جدید کاری سے متعلق محکمے میں اسسٹنٹ چیف کی حیثیت سے، ڈبلیو این سی ہیڈ کوارٹرس میں چیف اسٹاف آفیسر ، بحریہ کے ممبئی ڈوک یارڈس کے ایڈ مرل سپرنٹنڈنٹ ،ممبئی کے مقام پر بحری پروجیکٹوں کے ڈائریکٹر جنرل ، اے ٹی وی پی ہیڈ کوارٹرس میں پروگرام ڈائریکٹر اور بحریہ کے ہیڈکوارٹرس میں جنگی بحری جہازوں کی تیاری اور حصولیابی سے متعلق محکمے کے کنٹرولر کی حیثیت سے بھی فرائض انجام دے چکے ہیں۔ان کی ممتاز اور غیر معمولی خدمات کے اعتراف میں ، ایڈ مرل کو اتی وششٹ سیوا میڈل اور وششٹ میڈل سے سرفراز کیا گیا ہے۔
بھارتی بحریہ میں پرنسپل اسٹاف آفیسر اورسب سے سینئر تکنیکی آفیسر کی حیثیت سے ایڈمرل سندیپ ،تمام انجنئیرنگ ، الیکٹریکل ، الیکٹرونکس ، ہتھیار، سینسرس اور اطلاعاتی ٹکنالوجی آئی ٹی سے متعلق آلات وسازوسامان کی دیکھ بھال اوربندوبست سے متعلق تمام پہلوؤں اور بحری جہازوں ، آبدوزوں ، بحریہ کے ضروری سازوسامان کی ملک میں ہی تیاری اور بحریہ کے بڑے تکنیکی بنیادی ڈھانچے کی تعمیر وغیرہ سے متعلق امور کے انچارج ہوں گے۔ وائس ایڈ مرل سندیپ نیتھانی نے وائس ایڈ مرل ایس آر سرما ، پی وی ایس ایم ، اے وی ایس ایم ، وی ایس ایم کی جگہ یہ عہدہ سنبھالا ہے ، جو 31 مئی 2021 کو اپنےعہدے سے سبکدوش ہوگئے ہیں۔
کامرس اور صنعت کی وزارتہ
جناب سنیل برتھوال نے محکمہ تجارت میں سکریٹری کے عہدہ کی ذمہ داری سنبھالی
جناب سنیل برتھوال نے آج نئی دہلی میں محکمہ تجارت کے سکریٹری کے طور پر چارج سنبھال لیا۔
اس سے پہلے وہ وزارت محنت اور روزگار کے سیکرٹری کے طور پر خدمات انجام دے رہے تھے۔ جناب برتھوال بہار کیڈر کے انڈین ایڈمنسٹریٹو سروس  آفیسر ہیں۔ وہ اکنامکس میں پوسٹ گریجویٹ ہیں۔ انہوں نے معاشیات میں بی اے سینٹ سٹیفن کالج دہلی سے کیا اور جے این یو دہلی سے معاشیات سے ایم اے کی ڈگری حاصل کی۔ انہوں نے کنگز کالج، لندن سے معاشیات کے مسابقتی قانون میں پی جی ڈپلومہ کیا ہے۔
ایک آئی اے ایس آفیسر کے طور پر اپنے بھرپور اور متنوع تجربے کے دوران، وہ مرکزی اور ریاستی سطح پر حکومت میں مالیات، سماجی تحفظ، سرمایہ کاری، بنیادی ڈھانچے، کانوں، اسٹیل، توانائی، ٹرانسپورٹ وغیرہ کے شعبوں میں مختلف انتظامی عہدوں پر فائز رہے ہیں۔ انہوں نے کمپیٹیشن کمیشن آف انڈیا میں بھی کام کیا ہے۔ وہ سیل، این ایم ڈی سی، ایم ای سی او این، ایم ایس ٹی سی اور این آئی آئی ایف کے بورڈز میں بھی رہ چکے ہیں۔ وہ ایمپلائز پروویڈنٹ فنڈ آرگنائزیشن کے سی ای او بھی رہے ، جو کہ ہندوستان کی سب سے بڑی سماجی تحفظ کی تنظیم ہے۔ انہوں نے ای پی ایف او میں کئی اصلاحات میں اہم کردار ادا کیا ہے جس کے نتیجے میں یہ ایک زیادہ موثر، شفاف اور ترسیل پر مبنی ادارہ بن چکاہے۔
انہوں نے جرائد اور دیگر اشاعتوں میں مضامین شائع کیے ہیں۔ انہوں نے کئی بین الاقوامی فورم میں ہندوستان کی نمائندگی بھی کی ہے۔
بجلی کی وزارت
مرکزی وزیر توانائی نے آزاد پاور پروڈیوسرز  کے مسائل کا جائزہ لیا
پاور سیکٹر میں مسائل کے حل کے لیے مداخلت کا فیصلہ کیا گیا
وزارت کوئلہ، سی ای آر سی کے سامنے مسائل رکھے جائیں گے
وزارت بجلی  نیلامی کے لیے تین الگ الگ ونڈو بنانے پر متفق
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج  ایسوسی ایشن آف پاور پروڈیوسرز  کے ارکان سے ملاقات کی۔ وزیر موصوف نے اے پی پی کے اراکین کی طرف سے اٹھائے گئے مسائل کو سنا اور وزارت بجلی  کو ہدایات دیں:
- بجلی کی بڑھتی ہوئی طلب کو مد نظر رکھتے ہوئے، وزیر موصوف نے یہ یقینی بنانے کی ضرورت پر زور دیا کہ قائم شدہ بجلی پیداواری صلاحیت کا پوری طرح استعمال کیا جائے۔ اس کے لیے انھوں نے شکتی بی  کے تحت بجلی خرید معائدہ  نہ کرنے والے تھرمل پاور پلانٹس کے لیے مختصر مدتی کوئلہ رابطہ کی نیلامی کی ہدایات/طریقہ کار کو آسان اور ہموار بنانے کی ہدایت کی۔
- وزارت بجلی  نے نیلامی کے لیے تین علیحدہ ونڈوز یعنی 3 ماہ، 6 ماہ اور ایک سال کے لیے اتفاق کیا ہے۔ ایم او پی وزارت کوئلہ کی مشاورت سے اس کے نفاذ کو یقینی بنائے گی۔
- طویل عرصے تک کوئلہ دستیاب کرنے کے لیے، ایم او پی اس بات کا جائزہ لے گی کہ آیا نیلامی کی مدت ایک سال سے زیادہ توسیع کی جا سکتی ہے یا نہیں۔ اگر مدت ایک سال سے زیادہ بڑھائی جانی ہے تو بینک گارنٹی کے مسئلے کا بھی جائزہ لیا جائے گا۔
- شکتی بی  نیلامیاں : پالیسی کے مطابق کوئلے کی نیلامی کے بعد پی پی اے  دو سال کے اندر جمع کرانے کی ضرورت ہوتی ہے۔ اے پی پی نے مارکیٹ میں پی پی اے کی کمی کے پیش نظر ٹائم لائن میں توسیع کی درخواست کی ہے۔ اے پی پی نے بینک گارنٹی کم کرنے کی بھی درخواست کی ہے۔ ایم او پی نے وزارت کوئلہ  کی مشاورت سے درخواست کی جانچ کرنے پر اتفاق کیا ہے۔
- آتم نربھر بھارت: لکویڈیٹی انفیوژن اسکیم میں، فرسٹ ان فرسٹ آؤٹ  کی بنیاد پر تمام جینکوز کے ساتھ یکساں سلوک کیا جا سکتا ہے۔
- ایف جی ڈی کی تنصیب: قوت خرید کی بحالی اور بحالی کے لیے اجازت یافتہ سود کی شرح کے مطابق سی ای آر سی کے آرڈرز کی جانچ کرنے کی تجویز کی گئی تھی۔
- گیس پر مبنی پلانٹس کی بحالی: اے پی پی نے پاور پلانٹس کے لیے گیس کی نیلامی کے علیحدہ ونڈو کی درخواست کی۔ اس معاملہ کو وزارت پٹرولیم اور قدرتی گیس کے ساتھ مل کر اٹھایا جائے گا۔
- میگا پاور پالیسی: پالیسی میں مناسب ترمیم کی درخواست بین وزارتی مشاورت کے ذریعے قبول کی جا رہی ہے۔
- ایم او پی نے آئی پی پی کو باہمی بنیادوں پر مشورہ دیا کہ وہ ڈسکومز کی طرف سے واجبات کی عدم ادائیگی کی صورت میں سنٹرل جینکوز کے ذریعے بجلی کے ریگولیشن کو غیر منظم نہ ہونے دیا جائے۔
شہری ہوابازی کی وزارت
جناب ہردیپ ایس پوری نے شہری ہوابازی کے عہدے کی ذمہ داری جناب جیوترا دتیہ سندھیا کو سونپی
جنرل وی کے سنگھ نے وزیر مملکت کا عہدہ سنبھالا
سابق وزیر شہری ہوا بازی اور موجودہ وزیر رہائش و شہری امور اور پیٹرولیم و قدرتی گیس جناب ہردیپ ایس پوری نے آج یہاں شہری ہوا بازی کے وزیر کے عہدے کی ذمہ داری جناب جیوتیاردتیہ مادھو راؤ سندھیا کو سونپی۔ وزیر مملکت برائے شہری ہوا بازی جنرل وی کے سنگھ اس موقع پر موجود تھے۔
ایک ٹویٹ میں جناب سندھیا نے کہا ’’جناب ہردیپ ایس پوری سے وزارت شہری ہوا بازی کی کمان لیتے ہوئے خوشی ہوئی۔ میں اپنے فرائض کو پوری لگن کے ساتھ نبھانے اوراپنے ذمے کے کام کو ڈھنگ سے جاری رکھنے کا عزم کرتا ہوں‘‘۔ وزیر مملکت برائے شہری ہوا بازی جنرل وی کے سنگھ بھی اس موقع پر موجود تھے۔
ماضی میں جناب جیوترا دتیہ سندھیا نے 2007 سے 2009 تک وزارت مواصلات اور اطلاعاتی ٹکنالوجی کے وزیر کی حیثیت سے ذمہ داری نبھائی۔ وہ 2009 سے 2012 تک وزیر مملکت برائے صنعت و تجارت رہے۔ اور پھر بعد میں 2012 سے 2014 تک وہ وزیر مملکت  برائے بجلی رہے۔ وہ مدھیہ پردیش سے چار بار لوک سبھا کے لئے منتخب ہوئے اور اب راجیہ سبھا کے ممبر کی حیثیت سے یہ ان کی اولین میعاد ہے۔ جناب سندھیا مالیات، امور خارجہ و دفاع سے متعلق اسٹینڈنگ کمیٹیوں کے ممبر بھی رہ چکے ہیں۔ وہ تعلیم ،امور خواتین ، اطفال، نوجوانان اور کھیل کود کی اسٹینڈنگ کمیٹی کے رکن رہے۔ تخمینہ جات ، عرضداشت اور مراعات سے متعلق کمیٹیوں کے ممبر ہونے کے علاوہ وہ وزارت امور داخلہ کی مشاورتی کمیٹی کے بھی رکن رہے۔
جہاں تک تعلیمی پس منظر کا تعلق ہے تو جناب سندھیا ہارورڈ یونیورسٹی سے اکنامکس گریجویٹ ہیں اور اسٹینفورڈیونیورسٹی سے انہوں نے ماسٹر آف بزنس ایڈمنسٹریشن  بھی کیا ہے۔
ریٹائر جنرل ڈاکٹر وجے کمار سنگھ نے بھی آج صبح شہری ہوا بازی کے وزیر مملکت کے عہدے کی ذمہ داری سنبھال لی۔ مئی 2014 میں لوک سبھا کے لئے منتخب ہونے کے بعد جناب وی کے۔ سنگھ نے حکومت ہند کی مختلف ذمہ داریاں نبھائیں۔ مئی 2019 میں جناب سنگھ دوبارہ لوک سبھا کے لئے منتخب ہوئے اور سڑکوں کے نقل و حمل اور شاہراہوں کے مرکزی وزیر مملکت کی حیثیت سے ذمہ داری سنبھالی۔
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 215.98 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.07 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 46,389 ہے
گذشتہ 24 گھنٹوں میں 6,422 نئے معاملات سامنے آئے
شفایابی کی شرح فی الحال 98.71 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.71 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 215.98 کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.07 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,14,909
|
|
دوسری خوراک
|
|
1,01,14,592
|
|
احتیاطی خوراک
|
|
69,53,881
|
|
صف اول کے کارکنان
|
|
پہلی خوراک
|
|
1,84,36,250
|
|
دوسری خوراک
|
|
1,77,11,873
|
|
احتیاطی خوراک
|
|
1,35,26,783
|
|
12 سے 14 سال کی عمر کا گروپ
|
|
پہلی خوراک
|
|
4,08,52,001
|
|
دوسری خوراک
|
|
3,13,24,504
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,18,86,738
|
|
دوسری خوراک
|
|
5,28,80,405
|
|
18سے44برس کی عمرکےگروپ کےافراد
|
|
پہلی خوراک
|
|
56,11,15,098
|
|
دوسری خوراک
|
|
51,51,57,992
|
|
احتیاطی خوراک
|
|
8,67,04,230
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,40,01,904
|
|
دوسری خوراک
|
|
19,68,22,012
|
|
احتیاطی خوراک
|
|
4,52,44,492
|
|
60 سال سے زیادہ عمرکےافراد
|
|
پہلی خوراک
|
|
12,76,49,068
|
|
دوسری خوراک
|
|
12,30,47,449
|
|
احتیاطی خوراک
|
|
4,57,07,410
|
|
احتیاطی خوراک
|
|
19,81,36,796
|
|
کل تعداد
|
|
2,16,95,51,591
ہندوستان میں زیرعلاج مریضوں کی تعداد آج 46,216 ہوگئی جو ملک کے مجموعی پازیٹو معاملات کا 0.10 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.71 فیصد ہے۔گزشتہ 24 گھنٹوں کے دوران 5,640 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,39,72,980ہے۔
گزشتہ 24 گھنٹوں کے دوران 4,510 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,39,994 ٹیسٹ انجام دیئے گئے۔ ہندوستان میں اس وقت تک مجموعی طور پر 89.23 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.80 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 1.33 فیصد درج کی گئی ہے۔